Tari Legong ya iku salah sijining kesenian Bali awujud beksan utawa tarian putri kang dibeksakake déning kenya loro utawa telu.[1][2] Salah siji saka kenya iku ana kang maragakake condong, ya iku paraga kang wiwitan metu saprelu miwiti tari Legong.[1] Tari iki wiwitane tukul ing désa Peliatan,Ubud, Gianyar kanggo nyuguhi raja lan kulawargane.[2] Tembung legong dumadi saka tembung leg lan gong.[1][3] Leg tegese luwes utawa elastis, banjur ditegesi minangka obahing awak kang luwes. Dene tembung gong tegese gamelan. Yen digabung dadi legong kang tegese obahing awak kang pinathok (